মুক্তিযুদ্ধে আমার বাবা কাকা দাদুসহ বেশ কয়েক স্বজন খুন হন। একই দিনে আমার ওই দাদুর বাবাও খুন হন। আমার বাবা কাকা স্থানীয় আওয়ামীলীগের রাজনীতি দেখভাল করতেন এবং মুক্তিযুদ্ধের পক্ষে জনমত গঠন করতেন। কিন্তু আমার ওই দাদু ও তার বাবা পাকিস্তান পন্থী ছিলেন, স্থানীয়ভাবে পিডিপির রাজনীতির সমর্থক ছিলেন। একাত্তরে আমার বাবা কাকাকে খুন করতেই সশস্ত্র রাজাকার-বিহারি এলাকায় এসেছিল। ওরা সেদিন শুধু আমার বাবা কাকা দাদুকেই খুন করেনি, খুন করেছিল পাকিস্তান পন্থী দাদুর বাবাকেও। পাকিস্তানপন্থী হিসেবে তিনি ছাড় পাননি; কেননা ওদের টার্গেট তো ছিল হিন্দু খুন করা।